Δημογραφία της Κύπρου

Ο πληθυσμός της Κύπρου αποτελείται στην πλειοψηφία του από Έλληνες και μειοψηφικά από Τούρκους. Πριν την τουρκική εισβολή στην Κύπρο το 1974 ο πληθυσμός της αποτελούνταν από 78% Ελληνοκύπριους και 18% Τουρκοκύπριους και το υπόλοιπο 4% ποτελούνταν από άλλες εθνότητες. Λόγω αυτής της συνοίκησης των δύο βασικών κοινοτήτων της Κυπριακής Δημοκρατίας ο όρος «εθνικότητα» αναφέρεται στην ελληνική ή τουρκική εθνικότητα, ενώ σε ό,τι αφορά την ιδιότητα του πολίτη της Δημοκρατίας χρησιμοποιείται ο όρος «ιθαγένεια». Στην κοινότητα των Ελληνοκυπρίων συμπεριλαμβάνονται και οι θρησκευτικές μειονότητες των Μαρωνιτών και των Λατίνων καθώς και η μικρή μειονότητα των Αρμενίων. Στην κοινότητα των Τουρκοκυπρίων συμπεριλαμβάνονται και η μειονότητα των Ρομά ή κοινώς Αθιγγάνων.

Μετά το πραξικόπημα της Χούντας, την Τουρκική Εισβολή του 1974 (Επιχείρηση Αττίλας) έγιναν μαζικές δημογραφικές αλλαγές. Η ελληνική κοινότητα αναγκάστηκε βίαια να εγκαταλείψει τις περιοχές που περνούσαν στην κατοχή του τουρκικού στρατού. Αντίστοιχα οι Τουρκοκύπριοι του Νότου συγκεντρώθηκαν στην κατεχόμενη περιοχή, είτε με εντολές της Άγκυρας, είτε γιατί πιάστηκαν αιχμάλωτοι πολέμου και ανταλλάχθησαν με Ελληνοκύπριους, είτε γιατί αναγκάστηκαν να φύγουν από φόβο. Ο οικονομικός, ο διπλωματικός αποκλεισμός της κατεχόμενης Κύπρου καθώς και ο εποικισμός της με χιλιάδες πολίτες από την Ανατολία της Τουρκίας οδήγησε πολλούς Τουρκοκύπριους στην μετανάστευση. 

Ελληνοκύπριοι και Τουρκοκύπριοι μοιράζονται πολλά έθιμα αλλά διατηρούν και ευδιάκριτες ταυτότητες βασισμένες στη θρησκεία, τη γλώσσα, και τους στενούς δεσμούς με τις αντίστοιχες μητέρες πατρίδες τους. Τα ελληνικά είναι μετά την τουρκική εισβολή του 1974 η κυρίως γλώσσα στο νότο (όπου η πλειοψηφία είναι Ελληνοκύπριοι), τα τουρκικά στο βορρά (όπου η πλειοψηφία είναι Τουρκοκύπριοι), ενώ τα αγγλικά χρησιμοποιούνται ευρέως. Η Κύπρος έχει ένα καλά ανεπτυγμένο σύστημα πρωτοβάθμιας και δευτεροβάθμιας εκπαίδευσης. Η πλειοψηφία των Κυπρίων αποκτά τριτοβάθμια εκπαίδευση σε ελλαδικά, βρετανικά ή αμερικανικά πανεπιστήμια, ενώ υπάρχουν επίσης αρκετά μεγάλες κοινότητες μεταναστών στο Ηνωμένο Βασίλειο και την Αυστραλία. Στο ελεύθερο κομμάτι του νησιού εδρεύουν δυο κρατικά πανεπιστήμια και πολυάριθμα ιδιωτικά, τα οποία θεωρούνταν παλαιότερα ως κολλέγια, ενώ κάποια απο αυτά συνεχίζουν να φέρουν αυτό τον τίτλο, επίσης βρίσκεται υπο ανάπτυξη ανέγερση παραρτημάτων Ελληνικών Πανεπιστημίων, αλλά και η δυνατότητα ίδρυσης παραρτημάτων ξένων πανεπιστημίων. Στην κατεχόμενη Κύπρο εδρεύουν πολυάριθμα πανεπιστήμια, κάποια κρατικά τα περισσότερα ιδιωτικά, καθώς και παραρτήματα ξένων και Τουρκικών πανεπιστήμιων.

Η πλειονότητα της ελληνοκυπριακής κοινότητας ανήκει στους ορθοδόξους χριστιανούς, υπαγόμενοι στην Αυτοκέφαλη Ελληνορθόδοξη Εκκλησία της Κύπρου. Η πλειονότητα της τουρκοκυπριακής κοινότητας ακολουθεί το σουνιτικό Ισλάμ.

## Αριθμητικά στοιχεία
[thumb|right|300px|Κατανομή [Πληθυσμός|πληθυσμού της Κύπρου το 1960]]
thumb|right|300px|Χάρτης πληθυσμού της Κύπρου
thumb|right|300px|Χάρτης πυκνότητας πληθυσμού της Κύπρου

### Πληθυσμός
Ο πληθυσμός της νήσου είναι 1,054,400 (τέλος του 2007 - συμπεριλαμβανομένων των εκτιμήσεων για Τουρκοκύπριους), ενώ ο πληθυσμός στην περιοχή που ελέγχεται από τη Δημοκρατία της Κύπρου είναι 789,300 (τέλος του 2007).

#### Δομή ηλικίας (2008)

* 0-14 έτη: 17,47%
* *15-64 έτη*: 70,07%
* 65 έτη και πέρα από: 12,46%

#### Άλλα στοιχεία

* Ποσοστό αύξησης πληθυσμού: 1,4% (2008)
* Ποσοστό γέννησεων: 10,9 γεννήσεις/1.000 πληθυσμού (2008)
* Ποσοστό θανάτων: 6,8 θάνατοι/1.000 πληθυσμού (2008)
* Ποσοστό καθαρής μετανάστευσης: 9,4 μετανάστες/1.000 πληθυσμού (εκτ. του 2008)
* Αναλογία φύλων:
** *στη γέννηση*: 1.05 άρρενες/θήλεις
** *κάτω από 15 έτη*: 1.05 άρρενες/θήλεις
** *15-64 έτη*: 0.98 αρσενικό/θήλεις
** *65 έτη και πέρα από*: 0,83 άρρενες/θήλεις
** *συνολικός πληθυσμός*: 0,97 άρρενες/θήλεις (εκτ. του 2006)

* Ποσοστό θνησιμότητας νεογέννητων: 3,6 θάνατοι/1.000 γεννήσεις ζωντανού βρέφοuς (2006)
* Υπολογιζόμενη διάρκεια ζωής στη γέννηση:
** *σύνολο*: 79,35 έτη
** *αρσενικό*: 77,0 έτη
** *θηλυκό*: 81,7 έτη (εκτ. του 2006)

* Συνολικό ποσοστό γονιμότητας: 1,44 (2006)
* Εθνικές ομάδες
** Ελληνοκύπριοι 76% (99,5% των Ελληνοκύπριων ζουν στην ελεύθερη περιοχή 0,5% των Ελλήνων ζούν στην κατεχόμενη περιοχή)
** Τουρκοκύπριοι 10% (1,3% των Τουρκοκύπριων ζουν στην ελεύθερη περιοχή 98,7% των Τουρκοκυπρίων ζουν στην κατεχόμενη περιοχή)
** άλλοι 14% (99,2% των άλλων εθνικών ομάδων ζουν στην ελεύθερη περιοχή 0,8% των άλλων εθνικών ομάδων ζουν στην κατεχόμενη περιοχή)
* Θρησκείες
** Ελληνορθόδοξοι 81%
** Μουσουλμάνοι 11%
** Μαρωνίτες0,5 (μια ανατολική καθολική εκκλησία σε πλήρη ένωση με τον Πάπα)
** Αρμένιοι
** Λατινοκαθολικοί και άλλοι 7.5%

* Γλώσσες επίσημες: Ελληνικά, Τουρκικά
* Βασική εκπαίδευση (2003):
* *καθορισμός*: Έχει ολοκληρώσει την πρωτοβάθμια εκπαίδευση (πληθυσμός 15 +)
* *συνολικός πληθυσμός*: 97,6%
* *άρρενες*: 99%
* *θήλεις*: 96,2%

## Πηγές
* Στατιστική Υπηρεσία της Κύπρου

## Εξωτερικοί σύνδεσμοι
* Χάρτης της εθνικής διανομής (2002) (Εξωτερικοί σύνδεσμοι με την αγγλική έκδοση της *Le Monde Diplomatique*)